Pielikums Nr. 1

Tirgus izpētei „Gulbenes novada Tirzas pagasta autoceļu un ielu mehanizēta tīrīšana

2023./2024.gada ziemas periodā” (ID Nr.: GNTPP-2023/3)

**TEHNISKĀS SPECIFIKĀCIJAS**

**„Gulbenes novada Tirzas pagasta autoceļu un ielu mehanizēta tīrīšana**

**2023./2024.gada ziemas periodā” (ID Nr.: GNTPP-2023/3)**

**I. Vispārējā nodaļa**

Šajā nodaļā aprakstītas vispārējas prasības, kas jāievēro uzņēmējam, veicot darbus. Uzņēmējam, veicot darbus, jānodrošina visu Latvijas Republikas spēkā esošo normatīvo aktu prasību ievērošana. Atsevišķa samaksa par šīs nodaļas prasību izpildi uzņēmējam nav paredzēta. Visi šie izdevumi uzņēmējam jāierēķina piedāvātajā vienības cenā.

**II. Tehnoloģiju piemērošana**

Pasūtītāja vārdā pagasta pārvaldes vadītājs pieņem apmaksai tikai tos darbus, kas izpildīti atbilstoši šo specifikāciju prasībām. Ja uzņēmējs vēlas lietot atšķirīgas tehnoloģijas no šajās specifikācijā dotajām, tad uzņēmējam jāpierāda pasūtītājam jauno tehnoloģiju līdzvērtība vai pārākums. Tikai pēc tam, kad tas ir pierādīts un pasūtītājs ir devis rakstisku atļauju šo jauno tehnoloģiju lietošanai, uzņēmējs drīkst pielietot atšķirīgu tehnoloģiju no specifikācijā dotajām.

**III. Darbu izpilde un nodošana**

Pasūtītāja vārdā pagasta pārvaldes vadītājs vai tā pilnvarota persona uzdod Uzņēmējam veikt konkrētu autoceļu ikdienas uzturēšanas darbus. Apjomi, kas attiecināmi uz Tehniskās specifikācijas punktiem, katrā konkrētā gadījumā ir jāsaskaņo ar Pagasta pārvaldes vadītāju, ņemot vērā Pasūtītāja vajadzību un finansiālās iespējas. Autoceļu attīrīšanu no sniega uzsākt ne vēlāk kā 1 (vienas) stundas laikā tikai pēc pasūtītāja telefoniska pieprasījuma saņemšanas, atbilstoši ar pasūtītāju saskaņotam grafikam, un nodrošināt darbu pabeigšanu ne vēlāk par 24 stundām. Krasi mainīgos un ārkārtējos apstākļos pasūtītājs nosaka ceļu tīrīšanas prioritātes kārtību. Uzņēmējs iesniedzot rēķinu par darbu izpildi pievieno abpusēji parakstītu ikdienas uzturēšanas darbu pieņemšanas – nodošanas aktu.

Izpildītājam jānodrošina izpildītā darba kvalitāte atbilstoši VAS “Latvijas Valsts ceļi” 04.03.2021. (izmantošanai no 01.05.2022.) “Valsts autoceļu ikdienas uzturēšanas darbu tehniskās specifikācijas” izvirzītajām prasībām.

**IV. Darbu izpildes mehānismi**

Uzņēmējs Pakalpojuma sniegšanai izmanto tehnisko aprīkojumu – kravas automašīnu vai citu tehniku, kas aprīkota ar sniega lāpstu vai lāpstām. Izmantojamās tehnikas vienībām un mehānismiem jābūt darba kārtībā, aprīkotiem ar signālugunīm un signālplāksnēm. Minimālais tehnikās prasības, kas nepieciešamas pakalpojuma sniegšanai – pakalpojuma sniegšanā iesaistītās tehnikas jauda - ne mazāka kā 100 Zs.

**V. Apkārtējās vides aizsardzība**

Uzņēmējam jāveic darbi tā, lai to ietekme uz apkārtējo vidi ir pēc iespējas minimāla. Uzņēmējs ir atbildīgs par darbu izpildes laikā un rezultātā nodarītajiem zaudējumiem apkārtējai videi un trešajai personai, kas radušies uzņēmējam neievērojot normatīvo aktu prasības.

**VI. Vienības cena**

Vienības cenā uzņēmējam jāietver visas nodevas, nodokļi, izņemot pievienotās vērtības nodokli, un saprātīgi paredzamās izmaksas, kas ir nepieciešamas šajās specifikācijās dotā darba uzdevuma kvalitatīvai izpildei. Vienības cenā jāietver pārbrauciens līdz darba vietai, darba veikšanas pasākums un pārbrauciens līdz nākošai darba vietai vai atgriešanās ražošanas bāzē.

**VII. Izpildāmo darbu apraksts**

Pasūtītāja vai tā pilnvarotas personas uzdotie darbi Uzņēmējam jāizpilda saskaņā ar noteikto darba izpildes specifiku un prasībām.

**Darba uzdevums ziemas periodam (1.10.-30.04.)**

1. Izpildītājs Darbus veic **tikai** pēc Pasūtītāja mutiski izteiktiem norādījumiem. Izpildītājam saskaņā ar mutvārdu informāciju par nepieciešamo darbu apjomu saņemšanas jāuzsāk darbi, lai notīrītu sniegu. Pasūtītājs neapmaksā Izpildītāja veiktos Darbus, kurus Pasūtītājs nav iepriekš norādījis.
2. Veicot ielu un ceļu braucamās daļas attīrīšanu no sniega, jāattīra arī autobusu pieturvietu paplašinājumi, ielu un ceļu krustojumi, pieslēgumi un automašīnu stāvēšanas kabatas.
3. Sniega tīrīšana no ielām un ceļu piegulošajiem laukumiem jāveic pēc atsevišķa pasūtījuma.
4. Attīrot ielu un ceļu braucamās daļas no sniega un pārvietojot sniega vaļņus, braukšanas joslu platumam jābūt vismaz 2,75 metri.
5. Veicot ielu un ceļu braucamās daļas attīrīšanu no sniega, sniega risa pieslēdzošajās ielās, ceļos un iebrauktuvēs nedrīkst būt augstāka par 4 cm.
6. Ārkārtas ielu vasaras uzturēšanas darbi (planēšana/profilēšana) veicami, ja ziemas sezonā ir iestājušies vasaras sezonai raksturīgie laika apstākļi.
7. Pasūtītājs izveido Darbu izpildes žurnālu, kurā tiek reģistrēti Pasūtītāja norādītie un Izpildītāja veiktie Darbi.
8. Izpildītājam līdz katra mēneša 5.(piektajam) datumam jāiesniedz Pasūtītājam Darbu izpildes nodošanas-pieņemšanas aktu, kurā tiek, uzskaitīti iepriekšējā mēnesī kvalitatīvi un savlaicīgi veiktie Darbi, un tie ir akceptēti ar ierakstu Darbu izpildes žurnālā. Pasūtītājam Darbu izpildes nodošanas-pieņemšanas akts jāizskata 5 (piecu) darba dienu laikā, pārbaudot izpildīto Darbu apjomu un kvalitāti un, ja Pasūtītājs konstatē, ka Darbu izpilde ir veikta atbilstoši Līgumam, tā pielikumiem un normatīvajiem aktiem, paraksta Darbu izpildes nodošanas-pieņemšanas aktu.
9. Ja izpildīto Darbu pieņemšanas procesā tiek konstatēti nekvalitatīvi un/vai līdz galam nepadarīti Darbi, to pieņemšana ir pārtraucama un tiek sastādīts akts, kurā tiek uzskaitīti visi konstatētie nekvalitatīvi veiktie vai neveiktie Darbi, kā arī tiek noteikti termiņi, kuros Izpildītājam ir jānovērš minētie trūkumi. Darbu izpildes pieņemšanas - nodošanas akts ir spēkā, ja to ir parakstījuši Pasūtītāja un Izpildītāja pilnvarotie pārstāvji.
10. Gadījumā, ja Pasūtītājs, apsekojot Darbu veikšanas vietu konstatē, ka Darbi netiek veikti atbilstoši Līgumam, tā pielikumiem un normatīvajiem aktiem, par to tiek paziņots Izpildītājam. Pēc Pasūtītāja paziņojuma (rakstiska vai mutiska) saņemšanas Izpildītāja pienākums ir nekavējoties, bet ne ilgāk kā 20 (divdesmit) minūšu laikā, ierasties Pasūtītāja norādītajā vietā uz akta sastādīšanu. Ja Izpildītājs neierodas uz akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs arī Izpildītājam. Par akta sastādīšanu tiek paziņots Izpildītājam rakstiski, norādot vietu un laiku, kad akts ir ticis sastādīts.
11. Ikmēneša izpildītie Darbi netiek pieņemti un apmaksāti, ja tie neatbilst Pasūtītāja izvirzītajām kvalitātes prasībām un faktiski izpildītajiem apjomiem, Līgumam un tā pielikumiem, kā arī normatīvo aktu prasībām, vai arī, ja attiecībā uz tiem ir sastādīts administratīvo pārkāpumu protokols par Objekta nesakopšanu.
12. Ielu un ceļu braucamās daļas, krustojumiem, brauktuves un nomales stāvoklim pēc darba izpildes jāatbilst šīs specifikācijas sadaļās noteiktajām prasībām.

**1. Ielu un ceļu braucamās daļas (brauktuves) attīrīšana no irdena sniega platumā līdz 6 m**

* 1. **Mērķis:**

Atbrīvot brauktuvi un nomales no irdena sniega, nodrošinot ziemas periodam atbilstošus braukšanas apstākļus.

* 1. **Mērvienība:**

Brauktuves atbrīvošana no irdena sniega jāuzmēra attīrītās ielas brauktuves garumā metros (m), neatkarīgi no sniega tīrāmās tehnikas darba pārgājienu skaita.

* 1. **Darba apraksts:**

1. Pārbrauciens līdz darba vietai.

2. Brauktuves un nomaļu attīrīšana no irdena sniega.

3. Informācijas nosūtīšana par izpildīto darbu.

4. Pārbrauciens līdz nākošai darba vietai vai atgriešanās ražošanas bāzē.

* 1. **Iekārtas:**

 Autoceļu attīrīšanu no irdena sniega veic ar kravas automašīnu vai citu tehniku, kas aprīkota ar sniega lāpstu vai lāpstām.

**1.5. Darba izpilde:**

Sniega tīrīšana tehnikas operatoram jāveic tā, lai netiktu ievainoti kājāmgājēji, riteņbraucēji, bojātas automašīnas, ielas aprīkojums un ielas tuvumā esošās būves.

Nav pieļaujama sniega vaļņa izveidošanās uz koplietošanas pieslēdzošo ielu braucamās daļas (krustojumos un pieslēgumos) augstāka par 100 mm.

Nav pieļaujama sniega sastumšana kaudzēs krustojumos un vidusjoslā.

Autobusu pieturvietas un stāvēšanas kabatas attīra no sniega tā, lai neveidotos sniega valnis gar „saliņu” augstāks par 100 mm un platāks par 200 mm.

 Nav pieļaujama brauktuves tīrāmās joslas sašaurināšanās.

 Vietās, kur sniega pārpalikumus nav iespējams novākt ar tehniku, tās jānovāc ar rokām.

Ielās un ceļos, kur attīrītā brauktuves josla sašaurinās un nenodrošina transporta izmaiņu, jāparedz transporta izmaiņu kabatas, kuru izvietojums jāsaskaņo ar Pasūtītāju.

Izpildītājs Darbus veic **tikai** pēc Pasūtītāja mutiski izteiktiem norādījumiem vai, ja sniega segas biezums uz braucamās daļas pārsniedz 10 cm.

* 1. **Prasības izpildītam darbam:**

Brauktuves un nomales stāvoklim pēc darba izpildes jāatbilst Pasūtītāja prasībām.

* 1. **Uzmērījumi un kvalitātes novērtējums:**

Izpildītais darbs kontrolējams visā ielas un ceļa (posma) garumā, neatbilstības gadījumā jāveic pasākumi prasību nodrošināšanai.

*Gulbenes novada pašvaldības Noteikumi Nr. GND/IEK/2021/51 “Gulbenes novada autoceļu tīklā veicamo ikdienas uzturēšanas darbu un remontdarbu tehniskā specifikācija”, (apstiprināti ar Gulbenes novada domes 25.11.2021. lēmumu Nr. GND/2021/1293 (prot. Nr.21, 41.p.)).*

**Gulbenes novada Tirzas pagasta autoceļu saraksts**

**ar uzturēšanas klasēm ikdienas darbiem ziemas sezonā**

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Ceļa nosaukums | no | līdz | Garums (km) | Seguma veids | Autoceļu uzturēšanas klase ziemas sezonā  |
| 1 | 13-6 Lāsītes-Vējiņi | 0,00 | 0,57 | 0,57 | grants  | C |
| 2 | 13-7 Autoosta-Lāsītes | 0,00 | 0,15 | 0,15 | šķembas-grants | C |
| 3 | 13-30 Liepavoti-Madaras | 0,00 | 0,23 | 0,23 | grants  | C |
| 4 | 13-1 Kļavas - Ķezberi-Kalves | 0,00 | 2,05 | 2,05 | grants  | D |
| 5 | 13-2 Skola-Dārtiņa | 0,00 | 5,61 | 5,61 | grants  | C |
| 6 | 13-3 P38-Mācītājmuiža  | 0,00 | 0,30 | 0,30 | grants  | D |
| 7 | 13-4 Biedrības nams-Liepas-Bērzkalniņš | 0,00 | 1,81 | 1,81 | grants  | D |
| 8 | 13-5 Avotkalns-Zemītes-Druvāni | 0,00 | 2,46 | 2,46 | grants  | C |
| 9 | 13-11 Alejas-Strautmaļi 5094 004 0285 | 0,00 | 2,71 | 2,71 | grants-smilts  | D |
| 10 | 13-13 Muiža-Ziemeļi | 0,00 | 3,24 | 3,24 | grants  | D |
| 11 | 13-14 Dzirnavas-Ķempi | 0,00 | 2,39 | 2,39 | grants  | D |
| 12 | 13-15 V847-Āžu HES | 0,00 | 0,42 | 0,42 | grants  | D |
| 13 | 13-19 Stigas-Skošķi | 0,00 | 1,43 | 1,43 | grants  | D |
| 14 | 13-21 Priekuļi-Vēversviķi | 0,00 | 1,81 | 1,81 | grants  | D |
| 15 | 13-22 Krimi-Alsupes | 0,00 | 2,79 | 2,79 | grants  | C |
| 16 | 13-31 Troškas-Ozoliņi | 0,00 | 1,71 | 1,71 | grants  | D |
| 17 | 13-32 Mālukalns-Lejnieki | 0,00 | 1,13 | 1,13 | grants-smilts  | D |
| 18 | 13-34 Dzērbeņi-Ķepuri | 0,00 | 1,78 | 1,78 | grants-smilts  | D |
| 19 | 13-12 Kalēji-Apogi | 0,00 | 0,25 | 0,25 | grants-smilts  | D |
| 20 | 13-16 Kancēns-Estrāde | 0,00 | 0,52 | 0,52 | grants  | D |
| 21 | 13-17 Kancēna kapi-Vectroškas-Āžu HES | 0,00 | 1,55 | 1,55 | grants-smilts  | C |
| 22 | 13-18 Āžu HES-Galgauskas robeža | 0,00 | 0,20 | 0,20 | bez seguma  | D |
| 23 | 13-33 Mežģevjāņi-Krāces | 0,00 | 1,05 | 1,05 | grants | D |
| 24 | 13-10 Gājēju tilts  | 0,00 | 0,14 | 0,14 | melnais | D |
| 25 | 13-35 Ceļš ar paplašinājumu | 0,00 | 0,09 | 0,09 | melnais | D |
| 26 | 13-20 V847-Ābeles | 0,00 | 0,25 | 0,25 | grants | D |
| 27 | 13-36 Akas | 0,00 | 0,09 | 0,09 | grants | D |

**Gulbenes novada Tirzas pagasta pārvaldes ielu saraksts**

|  |  |  |  |  |  |  |
| --- | --- | --- | --- | --- | --- | --- |
| Nr.p.k.  | Ielas nosaukums  | no | līdz | Garums (km) | Brauktuves laukums (m2)  | Seguma veids |
| 1. | Upes iela  | 0,00 | 0.216 | 0.216 | 1080 | melnais  |
| 0.216 | 0.658 | 0.442 | 2210 | grants  |
| 0.658 | 1.006 | 0.348 | 1740 | melnais  |
| 2. | Ozolu iela  | 0.00 | 0.258 | 0.258 | 1290 | melnais  |
| 3. | Avotu iela  | 0.00 | 0.410 | 0.410 | 2050 | grants  |

****

****